Document ID: /roh_data/filtered/fineweb-2-filterrobots_roh.jsonl.gz/34144

- La vischnanca da Landquart po cuntinuar cun il project da sanar la via da la staziun.
- Possessurs da duas interpresas avevan fatg opposiziun cunter il project.
- Ils recurs èn vegnids renviads en blers puncts.
Pliras fatschentas avevan fatg recurs cunter l'extensiun da la via perquai ch'ellas teman da perder terren. Uss ha la dretgira administrativa grischuna renvià in recurs dal tut, l'auter en ils blers puncts.
Damai che nagin n'haja tratg vinavant la sentenzia haja quella ussa vigur legala, rapporta il schurnal regiunal grischun da Radio SRF. Il matg 2019 duai dar ina votaziun davart il project. Cun la realisaziun pudess ins cumenzar il 2020.
RR novitads 06:00